CELEX: 62016CN0123
Language: lt
Date: 2016-02-27 00:00:00
Title: Byla C-123/16 P: 2016 m. vasario 27 d. Orange Polska SA pateiktas apeliacinis skundas dėl 2015 m. gruodžio 17 d. Bendrojo Teismo (aštuntoji kolegija) priimto sprendimo byloje T-486/11, Orange Polska SA/Europos Komisija

30.5.2016   
            
            
               LT
            
            
               Europos Sąjungos oficialusis leidinys
            
            
               C 191/10
            
         2016 m. vasario 27 d.Orange Polska SA pateiktas apeliacinis skundas dėl 2015 m. gruodžio 17 d. Bendrojo Teismo (aštuntoji kolegija) priimto sprendimo byloje T-486/11, Orange Polska SA/Europos Komisija
   
   (Byla C-123/16 P)
   (2016/C 191/12)
   Proceso kalba: anglų
   
      Šalys
   
   
      Apeliantė: Orange Polska SA, atstovaujama QC D.M. Beard, baristerio A. Howard, advokatų M. Modzelewska de Raad ir P. Paśnik
   
      Kitos proceso šalys: Europos Komisija, Polska Izba Informatyki i Telekomunikacji z siedzibą w Warszawie, European Competitive Telecommunications Association
   
   
      Apeliantės reikalavimai
   
   Apeliantė Teisingumo teismo prašo:
   
               —
            
            
               panaikinti Bendrojo Teismo sprendimą
            
         
               —
            
            
               panaikinti visą Komisijos sprendimą arba
            
         
               —
            
            
               panaikinti visą šio sprendimo 2 straipsnį, arba
            
         
               —
            
            
               tinkamai sumažinti jame numatytą baudą, arba
            
         
               —
            
            
               sprendimą, kiek jis susijęs su bauda, grąžinti Komisijai ir
            
         
               —
            
            
               priteisti iš Komisijos bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Grįsdama savo apeliacinį skundą apeliantė nurodo tris pagrindus: pirmuoju ji ginčija išvados dėl pažeidimo Komisijos sprendime esminį galiojimą, o antrasis ir trečiasis apeliacinio skundo pagrindai susiję su Komisijos sprendimo 2 straipsnyje nustatytos baudos dydžiu.
   
               a.
            
            
               Pirmiausia apeliantė tvirtina, kad Bendrasis Teismas padarė teisės ir vertinimo klaidą nereikalaudamas, kad Komisija įrodytų teisinį suinteresuotumą tęsti savo tyrimą ir priimti sprendimą dėl pažeidimo, atsižvelgiant į elgesio chronologiją.
            
         
               b.
            
            
               Antra, Bendrasis Teismas padarė teisės klaidų ir (arba) iškraipė įrodymus pritardamas Komisijos apskaičiuojant baudos dydį padarytam vertinimui dėl pažeidimo poveikio.
            
         
               c.
            
            
               Trečia, Bendrasis Teismas padarė teisės klaidų ir akivaizdžiai klaidingai įvertino įrodymus atsisakydamas pripažinti Orange investicijas, kad būtų sumažinta bauda dėl lengvinančių aplinkybių.